Source: http://www.nasemotyliky.sk/uzitocne-informacie/64-informacie-pre-rodicov-vychova-a-vzdelavanie-v-sulade-so-zakonom-o-socialnych-sluzbach.html
Timestamp: 2019-03-23 07:38:32+00:00

Document:
Informácie pre rodičov - výchova a vzdelávanie v súlade so zákonom o sociálnych službách | Naše motýliky
MOŽNOSTI ZARADENIA DETÍ SO ZDRAVOTNÝM POSTIHNUTÍM PODĽA ZÁKONA Č. 448/2008 Z. Z. O SOCIÁLNYCH SLUŽBÁCH
Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len "zákon o sociálnych službách"), ktorý upravuje právne vzťahy pri poskytovaní sociálnych služieb, financovanie sociálnych služieb a dohľad nad poskytovaním sociálnych služieb pokladáme za ďalší dôležitý zákon na úseku starostlivosti o deti so zdravotným postihnutím v rámci vzdelávania (stimulácie, rehabilitácie).
Podľa § 23b zákona o sociálnych službách stimulácia komplexného vývoja dieťaťa so zdravotným postihnutím je odborná činnosť zameraná na podporu a rozvoj komplexného vývoja dieťaťa do 7 rokov jeho veku, ktorého vývoj je ohrozený z dôvodu zdravotného postihnutia, v súlade s jeho individuálnymi potrebami a potrebami členov jeho rodiny, na posilnenie vlastných schopností členov jeho rodiny pri prekonávaní nepriaznivej sociálnej situácie a na podporu ich sociálneho začlenenia.
Za zákonom ustanovenú službu zameranú na stimuláciu dieťaťa so zdravotným postihnutím sa pokladá Služba včasnej intervencie, ktorá sa poskytuje dieťaťu do 7 rokov jeho veku, ak je jeho vývoj ohrozený z dôvodu zdravotného postihnutia a rodine tohto dieťaťa (§ 33 ods. 1 zákona o sociálnych službách).
Pozor: Nie je to začlenenie dieťaťa do predškolského zariadenia, ani každodenné vzdelávanie dieťaťa v domácom prostredí. Ide o pomoc rodinám a stimuláciu dieťaťa pod odborným vedením. V praxi to znamená, že odborníci pracujúci v centre (napr. špeciálny pedagóg, fyzioterapeut, sociálny pracovník, psychológ, logopéd...) navštevujú rodinu v domácom prostredí, alebo rodičia s dieťaťom prichádzajú do CVI v intervaloch podľa dohody (napr. 1x mesačne).
Cieľom takéhoto sprevádzania rodiny je podporiť napredovanie vývinu dieťaťa a zároveň pomôcť rodine v náročnom životnom období situáciu zvládnuť a v čo najväčšej miere sa začleniť do života v komunite.
Súčasťou pomoci v súlade so zákonom o sociálnych službách má rodina s dieťaťom ŤZP nárok na domácu opatrovateľskú službu. Ide o pomoc opatrovateľky/opatrovateľa, ktorá prichádza do domácnosti rodiny na dobu, ktorá je dohodnutá v Zmluve o poskytovaní sociálnej služby. Dieťaťu pomáha pri činnostiach ako napr. hygiena, stravovanie, obliekanie, mobilita, dodržiavanie liečebného režimu.
Zvyčajne ju poskytuje obec alebo agentúra opatovateľskej služby na základe žiadosti zákonného zástupcu/rodiča a kladného posúdenia odkázanosti na sociálnu službu (žiadajú sa na obci alebo miestnom úrade).
§ 41 ods. 1-3 zákona o sociálnych službách definuje opatrovateľskú službu:
Ods. 1 Opatrovateľská služba je sociálna služba poskytovaná fyzickej osobe, ktorá
Ods. 2 Opatrovateľskou službou sa poskytujú úkony podľa prílohy č. 4. Rozsah úkonov na základe sociálnej posudkovej činnosti určuje obec v hodinách. Minimálny rozsah úkonov sebaobsluhy nesmie byť nižší, ako je rozsah zodpovedajúci stupňu odkázanosti fyzickej osoby posúdený podľa prílohy č. 3.
Ods. 3 Opatrovateľskú službu nemožno poskytovať fyzickej osobe,
b) ktorá je opatrovaná fyzickou osobou, ktorej sa poskytuje peňažný príspevok na opatrovanie podľa osobitného predpisu,11) ak tento zákon neustanovje inak,
Náklady na opatrovateľskú službu nesie obec a osoba, ktorej je služba poskytovaná. Výšku podielu nákladov klienta na službe určuje obecné zastupiteľstvo jednotne sumou za hodinu poskytovanej služby. Zvyčajne sa pohybuje okolo 1,00 EUR /hod.
Informácia: Rodičia detí s ŤZP sa stretávajú s týmito výhradami obcí pri žiadosti o poskytovanie opatrovateľskej služby:
1. Náklady s tým spojené, ktoré musí obec hradiť s rozpočtu sa netýkajú obce, alebo, mestskej časti, ak sa služba domácej opatrovateľskej starostlivosti realizuje cez eurofondy. Obce len administrujú posudok. Opatrovateľku zamestnáva agentúra, ktorá získala prostriedky cez národný projekt Podpora opatrovateľskej služby. Doplatok klienta zostáva. Zoznam agentúr, ktoré na obdobie 2016 – 2018 získali z uvedeného národného projektu prostriedky nájdete TU. Rodičia sa na uvedené agentúry s pôsobnosťou v ich kraji môžu v spolupráci s obcou obrátiť. Ak majú voľné kapacity, dohodnú poskytovanie služby.
2. Nepripravenosť opatrovateliek je problémom agentúr poskytujúcich opatrovateľské služby. Reálne po podpise zmluvy medzi rodičom a agentúrou - poskytovateľom, agentúra navrhne rodine opatrovateľa. Opatrovateľ príde do rodiny, zoznámi sa so stavom dieťaťa a formou starostlivosti. Najdôležitejšie je, aby si opatrovateľ, rodina a dieťa vzájomne vyhovovali, pretože požiadavky na starostlivosť o dieťa s ŤZP sú tak vysoko individuálne, že žiadne vzdelávanie opatrovateľov nenahradí inštruktáž rodiča.
Informácia: Ďalším spôsobom pomoci pre rodiny s deťmi so zdravotným postihnutím v rámci zákona o sociálnych službách je možnosť rodiča (zákonného zástupcu) požiadať o poskytovanie sociálnej služby v DSS pre svoje dieťa od 7 rokov jeho veku počas celej povinnej školskej dochádzky, kedy mu bude poskytovaná výchova aj vzdelávanie.
§ 38, ods. 3-4 zákona o sociálnych službách – Ak sa v domove sociálnych služieb poskytuje sociálna služba deťom, poskytuje sa im aj výchova. Na vzdelávanie podľa odseku 2 písm. c) prvého bodu sa neutvárajú podmienky v DSS, v ktorom sa poskytuje sociálna služba plnoletej fyzickej osobe (v rámci niektorých DSS chodia učitelia špeciálnych škôl, niekde vzdelávajú sami zamestnanci DSS).
§ 38 sociálneho zákona ods. 1 – V domove sociálnych služieb sa poskytuje sociálna služba týždennou pobytovou sociálnou službou alebo ambulantnou sociálnou službou fyzickej osobe do dovŕšenia dôchodkového veku, ak je táto fyzická osoba a) odkázaná na pomoc inej fyzickej osoby a jej stupeň odkázanosti je najmenej V podľa prílohy č. 3, alebo b) nevidiaca alebo prakticky nevidiaca a jej stupeň odkázanosti je najmenej III podľa prílohy č. 3.
§ 38, ods. 2 – V domove sociálnych služieb (DSS) sa
5. stravovanie
6. upratovanie, pranie, žehlenie a údržba bielizne a šatstva
Postup pre zabezpečenie poskytovania sociálnej služby by mal byť podľa nášho názoru nasledovný:
Rodič v súlade s § 92 ods. 2 a 3 zákona o sociálnych službách požiada o posúdenie odkázanosti na konkrétnu sociálnu službu (uvedenú v § 34 až 41 zákona o sociálnych službách),
obec/VÚC vykoná zdravotnú posudkovú činnosť a vypracuje zdravotný posudok v súlade s § 49 zákona o sociálnych službách (potrebné sú lekárske správy nie staršie ako 6 mesiacov; v prípade ak je zdravotný stav chronický s trvalým poškodením a nemožno očakávať zlepšenie, môžu ako podklad posudku poslúžiť aj lekárske správy staršie ako šesť mesiacov),
obec/VÚC vykoná sociálnu posudkovú činnosť a vydá sociálny posudok v súlade § 50 zákona o sociálnych službách,
na základe lekárskeho a sociálneho posudku obec/VÚC vydá posudok o odkázanosti na sociálnu službu v súlade s § 51 zákona o sociálnych službách, na základe ktorého sa rozhodne, či dieťa je alebo nie je odkázané na sociálnu službu,
ak má rodič právoplatné rozhodnutie o odkázanosti na sociálnu službu svojho dieťaťa, požiada príslušnú obec alebo VÚC o poskytnutie sociálnej služby, resp. o uzatvorenie zmluvy o poskytovaní sociálnej služby (zabezpečenie poskytovania sociálnej služby). Obec alebo vyšší územný celok na základe výberu poskytovateľa rodičom poskytne sociálnu službu priamo, prostredníctvom ním zriadenej alebo založenej právnickej osoby alebo ju zabezpečí u iného verejného alebo neverejného poskytovateľa, pri dodržaní postupu podľa § 8 ods. 2 a 3 alebo zabezpečí poskytovanie sociálnej služby u iného verejného alebo neverejného poskytovateľa sociálnej služby. Obec alebo vyšší územný celok poskytne sociálnu službu alebo zabezpečí poskytovanie sociálnej služby podľa poradia na základe vopred určených a zverejnených podrobností vedenia tohto poradia (§ 8 ods. 4 zákona o sociálnych službách). Mimo poradia – bezodkladne – možno sociálnu službu poskytnúť alebo jej poskytnutie zabezpečiť len za splnenia podmienok uvedených v § 8 ods. 6 zákona o sociálnych službách (ak je život alebo zdravie vážne ohrozené, ak fyzická osoba nemá zabezpečené nevyhnutné podmienky na uspokojovanie základných životných potrieb, alebo ak fyzická osoba odkázaná na pomoc inej fyzickej osoby skončila pobyt v zariadení ústavnej starostlivosti a nemá zabezpečené podmienky na bývanie v prirodzenom rodinnom prostredí).
Žiadosti a tlačivá potrebné k odkázanosti na sociálnu službu:
Žiadosť o posúdenie odkázanosti na sociálnu službu (Každý samosprávny kraj má vlastný formulár k dispozícií na stránkach)
Lekársky nález (vzor tlačiva Lekarsky_nalez_na_ucely_posudenia_odkazanosti_na_socialnu_sluzbu)
Požadované informácie v rámci lekárskeho nálezu k žiadosti o posúdenie odkázanosti na sociálnu službu (nájdete Požadované informácie v lekárskom náleze)
Žiadosť o zabezpečenie poskytovania sociálnej služby (Každý samosprávny kraj má vlastný formulár k dispozícií na stránkach)
Vyhlásenie o príjme fyzickej osoby na účely platenia úhrady za sociálnu službu (vzor tlačiva Vyhlásenie o príjme)
Vyhlásenie o majetku fyzickej osoby na účely platenia úhrady za sociálnu službu (vzor tlačiva Vyhlásenie_o_majetku_fyzickej_osoby_na_účely_platenia_úhrady_za_sociálnu_službu)
Zároveň v súlade s § 8 ods. 7 zákona o sociálnych službách ak má rodič, ktorého dieťa má na základe právoplatného rozhodnutia nárok na sociálnu službu, záujem o poskytovanie sociálnej služby vybraným verejným poskytovateľom (ktorým je obec alebo právnická osoba zriadená alebo založená obcou alebo vyšším územným celkom), nedoručuje obci alebo VÚC žiadosť o zabezpečenie poskytovania sociálnej služby, ale priamo uvedie verejnému poskytovateľovi, ktorého si vybral, údaje potrebné na účely uzatvorenia zmluvy o poskytovaní sociálnej služby (uvedené v § 74 ods. 3 zákona o sociálnych službách).
Ak obec alebo vyšší územný celok nezabezpečuje poskytovanie sociálnej služby prostredníctvom nimi zriadenej alebo založenej právnickej osoby, zabezpečí poskytovanie sociálnej služby tak, že preukázateľným spôsobom požiada budúceho poskytovateľa sociálnej služby o poskytovanie tejto sociálnej služby (§ 8 ods. 8 zákona o sociálnych službách).
http://www.upsvar.sk/buxus/docs/SSVaR/zakony/zakon-447_2008zz.pdf

References: § 23

§ 41

§ 38

§ 38

§ 38
 § 92
 § 34
 § 49
 § 50
 § 51
 § 8
 § 8
 § 8
 § 74